hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ru ky ky ky ky ky kk ky ky ky ky ky ky ky ky ky ky ru hu ru ky ky ru ky ru ky ru ky ru ru ky ru ky ru ky ky ky ru ru ky ky bg ru ky ky ru ru ky ru ky ru be ru ky ru ky ky ru ru uk ru kk ru
"Фабула", 14.06.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кайран Каттани кайтып келмей болду
"Ар-Намыс" партиясы коалицияга кошулса, атактуу "Каттани" ылакап аты бар Өмүрбек Суваналиев Ички иштер министрлигин жетектээри бышыкталып калды. Уюшкан кылмыштуулукка каршы айыгышкан күрөштү мыктылап баштап берген Зарылбек Рысалиевдин ээлей турган кызматы азырынча такталып аткан экен. Феликс Кулов менен "Бириккен фронтто" бирге жүрүп, кийин да ийиндеш болуп чогуу жүргөндөр эми минтип ээрге мингени турушат. "Желим" генерал атыккан Феликс Куловго караганда генералдык атак-даңкын жогору сактап келе жаткан Өмүрбек Суваналиев чынында бул кызматка татыктуу. Илгери үч вагон курал-жаракты кылтакка илип, Акаев баш болгон айлакер шумпайлардын бетин ачып сала жаздаган. Рыспек Акматбаев Ала-Тоо аянтына акция өткөрүп атканда, Бакиев менен Кулов айласын таппай, калтырап калганда да кайран Каттани эбин таап, митингчилерди эки саатта Ала-Тоодон айдап чыккан жайы бар.
Интерпол издеп эле атат, камалчулардан кабар жок
Бакиев жана анын үй-бүлө мүчөлөрүнүн Кыргызстанда жасаган кылмыштары үчүн издөөгө алган эл аралык Интерпол уюму "Манас банктан" Макстын жардамы аркылуу "бакстарды" бастырып кетти делинип аткан банктын мурдагы жооптуу кызматкерлерине эл аралык издөө жарыялады. Латвиялык бизнесмен, Максим Бакиевдин кан досу Валерий Белаконь ээлик кылып келген "Манас банктын" башкаруучулар кеңешинин төрагасы Евгений Вербицкий жана директорлор кеңешинин мүчөлөрү Анита Ласе, Юрий Качновдор учурда өз мекенинде ээн-эркин эле жүргөндүгүн латвиялык телеканалдардын бири кабарлаган. Бирок латвиялык полиция кыргыз бийлиги издөө салган өз жарандарын Кыргызстанга өткөрүп бере албастыгын, себеби эки өлкө ортосунда атайын келишим жок экендигин кабарлаган. Интерпол издеп аткандар кармалган күндө деле Кыргызстанга кайтаруу маселеси али күнгө чейин чечиле элек. Англиядан Максим Бакиев, Ирландиядан Сапар Балкыбеков кармалгандай болду эле, темир торго камалбай эле аларыбыз эркиндигин сатып алып Европада эс алып жүрүшөт.
Ошентип, эртеңдерден быйылкы президенттик шайлоонун так датасы айтылганы турат. Аламан байгеге түшчүлөрдүн аттары ачыкка чыга баштагандан бери илгертен ажолук амбициясы күч болуп келген "Ар-Намыстын" атасы Феликс Куловдун айласы алты кетип аткан экен. Быйылкы шайлоо акыркы мүмкүнчүлүгү экендигин эстеп, эмдигиче эне тилинде эки ооз сөз тыңдап сүйлөй албаганына катуу кейиген имиш. Акаев менен ажолукка ат салышмакчы болгондо тилден "тайгаланып", саясий куугунтук деп кыйкырып тим болгон. Атак-даңкы таш жарып турган 2005-жылы деле баягы эле тил билбестигинин айынан Бакиевге жан-жөкөр болуп, премьерлик креслого ыраазы болууга туура келген. Ушундан улам, бир окуя эске түшүп отурат. Илгери Акаев куулгандан кийин абактан бошонуп, ошол кезде Куловду колдоп, коргоп аткан Ала-Тоо аянтындагы калдайган калың журтка чыгып, эне тилинде кыйналып кысталып учурашымыш болуп, калган сөзүн "мама тилинде" сүйлөп атканын уккан раматылык Үсөн Кудайбергеновдун каңырыгы түтөп: "Беш жыл абакта эшек такаладыңбы, беш жылда Манасты бүтүндөй жаттап койсоң болмок да"-деп элдин көзүнчө катуу нааразы болгон экен. "Эне тилин билбеген элин сүйүп жарытпайт"-демекчи 20 жылдан бери өз тилин үйрөнө албай койгон Куловдун саясий жылдызы жакынкы беш жылда таптакыр өчөт дегендер четтен чыгууда.
Садыковду садага чапканы калышты
Акыркы убактарда Билим берүү министрлигин башкарып аткан Канат Садыковдун кызматтан алынаары айтыла баштады. Мугалимдердин көбөйтүлгөн айлык акыларын толук кандуу бөлүштүрүп бере албагандыгы министр мырзанын бирден-бир айыбы экен. Өмүрүндө колуна мындай айлык алып көрө элек айрым мугалимдерибиз көзүнө жаш алып сүйүнүп атса, ала турган акчасын алдын ала эсептеп, укмуштуудай пландарды түзүп алып, бирок колуна мурунку айлыгынан аз-маз эле айырмаланган акча алган айрымдары ызасына чыдабай көзүнө жаш алып, өкмөттү каргап-шилеп атат. Өткөндө эле Өкмөт башчысынан сөгүш алган министр Канат Садыков мугалимдердин ушул сыяктуу өйдө-ылдый нааразычылыктарынан улам эми кызматынан айдалганы калыптыр. Ордуна "Республика" партиясынын өкүлү, атактуу Корчубек аксакалдын кызы Роза Акназарованын талапкерлиги такталып аткан экен.
Жарды экономикабызга Жапаровдун да "жардамы" чоң
Кыргызстандын бүгүнкү күндөгүдөй кейиштүү абалына Бакиевдин "бандасы" жана балдары алып келгендиги айтпасак деле түшүнүктүү болсо керек. Өз алдынча оокат кылайын деген ишкерлерибиздин бизнесин баса калганды адат кылган Максими бүтүндөй мамлекеттик байлыктарыбызды менчиктеп алганы баарыбызга белгилүү. Ошол шылуун бийликтин камчысын катыра чаап, өзүнүн баласындай болгон немени "Максим Курманбекович"-деп көзүнүн кареги менен тең айланып этектеп жүргөн жогорку даражадагы мурдагы мамлекеттик кызматкерлер бүгүн уялып-этпей эле акылдуу сөздөрүн айтып отурушат. Алардын арасында Экономика, Каржы министри, вице-премьер министр деген бакандай кызматтарды башкарып келген Акылбек Жапаров деген неме да бар. Бүгүн эле асмандан апакай болуп түшө калгансып, эски бийликтин бул эркеси "Кыргызстандын экономикасы шок абалында турат. Өсүш жок, өнүгүү жок"-деп ач айкырык салгандан тажабады. Экономикабыз эңшерилип, шок абалында тургандыгын баарыбыз эле билебиз, бирок "ошол абалга ким алып келди"-деген суроого Акылбек мырза аз-маз болсо да акыл калчап койсо болмок. Бакиевдин жанында беш жыл бою түздөн-түз экономикабызга жооп берген майлуу-сүттүү кызматтарды башкарып келгенин элибиз унутуп калды деп ойлоп атабы? Эгер андай ойлосо, Жапаров мырза терең жаңылышат!
Мүлк министрлигин "мүлжүгүсү" келгендердин саны арбыды…
Кечээ күнү өкмөт башчысы Алмазбек Атамбаевдин буйругу менен Даир Кенекеев мамлекеттик мүлк министринин милдетин аткаруучу болуп дайындалды. Эске сала кетсек, бул орун Нурдин Илебаев кеткенден бери (31-май) бош турган.
Айрым бир маалыматтарга караганда, бул орунду талашып, талапкерлигин койгондор арбын. Эгер "Ар-Намыс" партиясы колицияга кирип калса, ал партиядан көрсөтүлүп жаткан талапкерлердин бири аталган министрликке министр болуп дайындалышы мүмкүн экен. Кыскасы, мүлк министрлигин "мүлжүгүсү" келгендердин саны арбын. Кимге буйруйт, азырынча белгисиз.
Атактуу жазуучубуз аман-эсен сакайып кетсин….
Кыргыз Республикасынын Баатыры, Токтогул атындагы мамлекеттик сыйлыктын ээси, Кыргыз эл жазуучусу Төлөгөн Касымбеков өткөн жума күнү ооруканага жаткырылды. Дарыгерлердин аныктамасына караганда, эл жазуучусу - инсульт болгон экен. Азырынча анын ден соолугу оор абалда. Дарыгерлер күнү-түнү жанынан чыкпай бардык жардамдарды көрсөтүшүүдө. Бул маалыматты жазуучунун жубайы Эльмира Касымбекова билдирген. Ошондой эле ал өз сөзүндө Эл жазуучусунун мындай ахыбалына бийлик жетекчилери тарабынан кайдыгер мамиле жасалып жатканын кошумчалаган.
Эске сала кетсек, Т. Касымбеков быйыл 80 жашка толду. Касымбековдун 80 жылдык мааракесин мамлекеттик деңгээлде өткөрүү үчүн өкмөт тараптан даярдык көрүлүп жатат.
Насыр Давлесов дүйнөдөн кайтты
Кыргыз маданияты орду толгус зор жоготууга учурады. Белгилүү композитор, Кыргыз эл артисти, Кыргыз Республикасынын гимнинин музыкасынын авторлорунун бири Насыр Давлесов кечээ күнү узакка созулган оорудан улам, 82 жашында дүйнөдөн кайтты. Албетте, Насыр Давлесовдун кыргыз маданиятына кошкон салымы баа жеткис деп айтсак жаңылышпайбыз. Анын жаркын элеси кыргыз эли менен бирге эч унутулбай жашай бермекчи. Тактап айтканда, Давлесовду мындан ары да "Эл эмгектен эскерип турмакчы".
Эске сала кетсек, Н. Давлесовдун сөөгү эртең Ала-Арча көрүстөнүнө коюлмакчы.
"Фабула" гезити Насыр Давлесовдун үй-бүлөсүнө, жакын туугандарына терең кайгыруу менен көңүл айтат.
кыргыз тилиндеги гезит "Форум"
email • архив • редакция
Жерде эле калсын убада
Сасыкбаева, сак болчу деги
Кайран Каттани кайтып келмей болду
Ташиев үчүнчү революция жасагысы келип жатабы?
Реймандын шкафындагы дагы бир сөлөкөт
"Президентти Ошко көчүрүп коюудан маселе чечилип калбайт"
"Театр, кино, китеп, салттык
музыка эбак эле четте калган"
"Эч кандай деле сыйлык ыйгарган адам болгон жок..."
КЫРГЫЗ ЭЛИ МЕНЕН ТҮРК (ТҮРҮК)